(8. 5 Fig. 3.) 
MESEMBRYANTHEMUM LUPINUM Haw. 
MESEMBRYANTIIEMUM lupinum; subacaule, foliis triquetris lanceolatis perviri¬ 
dibus immaculatis supra laevibus, subtus asperiusculis carinato-convexis angulo 
carinali integerrimo apice producto, lateralibus nuiltidentatis, dentibus confertis 
ciliatis. 
M. lupinum; acaule, foliis glaucescentibus, ciliis marginalibus numerosis altissimis. Haw. 
Phil. May. I82i. 64. p. 111. - I)C. Prodr. 3 p. 419. 
RADIX sub lignosa, ramosa, fibrosa. 
CAULIS nullus aut aetate brevis , ramosus, et rami foliorum rudimentis desic¬ 
catis obsiti. 
FOLIA decussata , recurvato-patentia, carnosa , subrigida , pollicem ad sesquipollicem 
longa, et lin. 9 basi lata, lanceolato-attenuata, apice acuta , nitida, perviridia, immaculata, 
supra plana laevia , subtus punctis concoloribus prominulis asperiuscula, convexo-triquetra , 
angulo carinati subproducto integerrimo; angulis lateralibus a basi fere dentatis, dentibus 
in singulo latere 8—10 , confertis , subulatis, validis , pallide viridibus , in ciliam longam 
exeuntibus, retrorsum flexis. 
FLORES solitarii, subsessiles, mediocres, vespere expansi , inodori. 
CALJ X turbinatus , quinque fidus , lobis inaequalibus, duobus longioribus carinatis , 
tribus brevioribus margine membranaceis. 
PETALA bi vel triserialia, lanceolata, acuta , patenti-recurvula, croceo-flava. 
STAMINA numerosa , conferta , erecta. Filamenta albido-lutea. Antherae 
croceo-flavae. 
PISTILLUM. Ovarium turbinatum. Styli 5 subulati, erecto-recurvuli, stamini¬ 
bus vix longiores. 
CAPSULA turbinata, quinquelocularis. 
Habitat in Propi. bon. Spei. Floret a mense Septembri ad Januarium. 
Observ. Haec species recenter (versus annum 1824) in Angliam advecta, a M felino cui 
caeterum proxima, differt foliis viridioribus, nitidis, impunctatis, a basi ad apicem 
attenuatis, nec medium versus rliombeo-dilatatis, ad margines magis ciliato-dentatis, 
floribusque dimidio minoribus. 
